S-1005/2016

Mál þetta, sem dómtekið var 21. desember sl., var höfðað með ákæru lögreglustjórans á höfuðborgarsvæðinu, dags. 22. nóvember 2016, á hendur:

„Á-kk-þgf Þ-kk-þgf N-x-x, kt. 000000-0000,

[...], og

A, kt. 000000-0000,

[...],

fyrir eftirtalin brot framin á árinu 2016:

Á hendur þeim báðum fyrir þjófnað í félagi, með því að hafa:

1. Með því að hafa [...], brotist inn í sumarhús að [...], með því að spenna upp hurð og stolið þaðan Samsung flatskjá, plötuspilara, tveimur golfkylfum, hárblásara, snyrtivörum og lyfjum stíluð á húsráðanda, en munirnir fundust í bifreiðinni [...], sem ákærðu höfðu komist yfir, og valt við [...] sama dag, sbr. mál nr. 007-2016-26691.

M. 318-2016-4608

Telst þetta varða við 244. gr. almennra hegningarlaga nr. 19, 1940.

2. Sama dag og í ákærulið I. 1 greinir, brotist inn í sumarhús að [...], með því að spenna upp hurð á bústað og geymslu og stolið þaðan sláttuorfi, AEG hjólsög, Nokia öryggismyndavél, áfengi og 5 lítra bensínbrúsa, en munirnir fundust í bifreiðinni [...],sem ákærðu höfðu komist yfir og valt við [...] sama dag, sbr. mál nr. 007-2016-26691.

M. 318-2016-4599

Telst þetta varða við 244. gr. almennra hegningarlaga nr. 19, 1940.

II.

3. Á hendur ákærðu báðum fyrir nytjastuld, með því að hafa ekið bifreiðinni [...] heimildarlaust, frá [...] um götur Reykjavíkur og [...], en ákærðu höfðu komist yfir lykla bifreiðarinnar, sem tilkynnt var stolið var frá [...] í Reykjavík, síðar ekið suður [...] velt bifreiðinni að morgni [...], en ákærðu yfirgáfu bifreiðina.

M. 007-2016-26691

Telst þetta varða við 259. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Þá var ákærða í þinghaldi 21. desember sl. birt ákæra lögreglustjórans á höfuðborgarsvæðinu þar sem honum er gefið að sök „brot gegn umferðar- og hegningarlögum með því að hafa [...] 2016 ekið bifreiðinni [...], sviptur ökuréttindum, sem ákærði hafði tekið heimildarlaust í félagi við þekktan aðila, með þrjá farþega í bifreiðinni ekið vestur [...], og sinnti ekki stöðvunarmerkjum lögreglu, síðan aukið hraðann, yfir á rauðu ljósi til hægri út fyrir veg, við gatnamót [...], síðan áfram vestur [...] á allt að 140 km hraða á klst. þar sem leyfður hámarkshraði er 70 km hraði á klst., ekið svigakstur á milli bifreiða án þess að gefa merki, og ekki sinnt stöðvunarmerkjum lögreglu er hún hugðist stöðva bifreið ákærða heldur ekið áfram inn gatnamót [...] og áfram þar inn, upp á kant og inn í rjóður við [...], þar sem akstri lauk og yfirgefið bifreiðina án þess að sinna lögboðnum skyldum sínum. Raskaði ákærði þannig umferðaröryggi á alfaraleit og stofnaði á ófyrirleitinn hátt í augljósan háska lífi og heilsu farþega bifreiðarinnar, A, B og C, svo og annarra vegfarenda, þ.á m. lögreglumanna sem reyndu að stöðva aksturinn.

Telst þetta varða við 1. mgr. 168. gr., 4. mgr. 220. gr. og 1. mgr. 259. gr. almennra hegningarlaga nr. 19/1940, 1. og 3. mgr. 5. gr., 1. mgr. 10. gr., 1. mgr. 25. gr., 2. mgr. 31. gr., 1. og 2. mgr. a.-e. liðar 36. gr., 1. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til sviptingar ökuréttar samkvæmt 101. gr. umferðarlaga nr. 50/1987.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Í þinghaldi 21. desember sl. var þáttur ákærða skilinn frá upphaflegu máli nr. S-909/2016 og það eftirleiðis rekið undir málanúmeri þessu, sbr. 2. mgr. 169. gr. laga nr. 88/2008 um meðferð sakamála.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...] og var [...] ára gamall þegar hann framdi brot sín. Hann á að baki nokkurn sakarferil þrátt fyrir ungan aldur en frá því að hann varð [...] ára gamall hefur hann hlotið þrjá refsidóma, m.a. fyrir auðgunarbrot, vopnalagabrot, umferðarlagabrot og brot á lögum um ávana- og fíkniefni. Hann fékk reynslulausn [...] sl. í tvö ár á eftirstöðvum refsingar, samtals 300 dögum, en var með úrskurði gert að afplána eftirstöðvarnar vegna skilorðsrofa.

Við ákvörðun refsingar er litið til greiðrar játningar ákærða á brotum sínum. Þá er litið til ungs aldurs hans. Á móti kemur að um tvö innbrot í híbýli var að ræða, nytjastuld á bifreið sem endaði með voveiflegum hætti svo og hættubrot þar sem lífi og limum almennings og þeirra sem hlut áttu að máli var stefnt í hættu. Þýfið úr innbrotunum komst til skila. Ákærði var undir áhrifum fíkniefna þegar brot þessi áttu sér stað en það leysir hann ekki undan sök heldur er til þess fallið að auka alvarleika brotsins. Auðgunarbrot ákærða eru ítrekuð og vísast í þessu sambandi til 255. gr. almennra hegningarlaga. Þá er með hliðsjón af framansögðu einnig vísað til 4. og 5. tl. og 6. tl. 1. mgr. 70. gr. laganna og 3. tl. 1. mgr. 70. gr. hvað varðar brot hans samkvæmt ákæru dagsettri 1. desember sl.

Brot ákærða voru öll framin í [...] sl. og verður honum því dæmdur hegningarauki við síðasta dóm sem hann hlaut [...] sl., sbr. 78. gr. almennra hegningarlaga. Við ákvörðun refsingar vísast jafnframt til 77. gr. laganna.

Að öllu framangreindu virtu þykir refsing ákærða hæfilega ákveðin átta mánaða fangelsi. Þá er áréttuð ævilöng svipting ökuréttar ákærða.

Með vísan til 2. mgr. 218. gr. laga nr. 88/2008 ber ákærða að greiða sakarkostnað málsins, sem er málsvarnarþóknun verjanda hans, eins og nánar greinir í dómsorði en tekið er tillit til vinnu á rannsóknarstigi.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, Á-kk-nf Þ-kk-nf N-x-x, sæti fangelsi í átta mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl. 320.000 krónur.

S-kvk-nf H-kvk-nf (sign.)